CELEX: 62021CN0485
Language: el
Date: 2021-08-05 00:00:00
Title: Υπόθεση C-485/21: Αίτηση προδικαστικής αποφάσεως την οποία υπέβαλε το Rayonen sad Nessebar (Βουλγαρία) στις 5 Αυγούστου 2021 — «S.V.» OOD κατά E. Ts. D.

11.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 412/7
            
         
      Αίτηση προδικαστικής αποφάσεως την οποία υπέβαλε το Rayonen sad Nessebar (Βουλγαρία) στις 5 Αυγούστου 2021 — «S.V.» OOD κατά E. Ts. D.
      (Υπόθεση C-485/21)
      (2021/C 412/05)
      Γλώσσα διαδικασίας: η βουλγαρική
      
         Αιτούν δικαστήριο
      
      Rayonen sad Nessebar
      
         Διάδικοι στην υπόθεση της κύριας δίκης
      
      
         Ενάγουσα:«S.V.» OOD
      
         Εναγομένη: E. Ts. D.
      
         Προδικαστικά ερωτήματα
      
      
                  1)
               
               
                  Προκειμένου περί φυσικών προσώπων τα οποία είναι κύριοι οριζόντιων ιδιοκτησιών σε πολυκατοικία, θεωρούνται τα πρόσωπα αυτά «καταναλωτές» (κατά την έννοια του άρθρου 2, στοιχείο β', της οδηγίας 93/13/ΕΟΚ (1) του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, και του άρθρου 2, σημείο 1, της οδηγίας 2011/83/ΕΕ (2) του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011) στο πλαίσιο των εννόμων σχέσεων που συνάπτουν σχετικά με τη διαχείριση και συντήρηση των κοινοχρήστων χώρων πολυκατοικίας;
               
            
                  2)
               
               
                  Προκειμένου περί φυσικών προσώπων τα οποία είναι κύριοι οριζόντιων ιδιοκτησιών σε πολυκατοικία, εξαρτάται η ιδιότητα του καταναλωτή από το είδος των εννόμων σχέσεων που τα εν λόγω πρόσωπα έχουν συνάψει (ατομική σύμβαση για τη διαχείριση και συντήρηση των κοινοχρήστων χώρων, σύμβαση δυνάμει του άρθρου 2 ZUES, διαχείριση από τη γενική συνέλευση των συνιδιοκτητών);
               
            
                  3)
               
               
                  Είναι συμβατές με την οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, νομοθετικές διατάξεις που επιτρέπουν διαφορετική μεταχείριση (σε συνάρτηση με την ιδιότητα του καταναλωτή) των ιδιοκτητών πολυκατοικίας ανάλογα με το αν έχουν συνάψει ατομική σύμβαση για τη διαχείριση και συντήρηση των κοινοχρήστων χώρων της πολυκατοικίας (για όσους δεν έχουν συνάψει τέτοια σύμβαση, όργανο διαχειρίσεως είναι η γενική συνέλευση των συνιδιοκτητών);
               
            
         (1)  ΕΕ 1993, L 95, σ. 29.
      
         (2)  Οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου (ΕΕ 2011, L 304, σ. 64).